el el el el el el el el el el el it el el el el el el el el el el el el el el el el el en en en en de fr en el en el it it en el el el el el el el el el zh el el el el el el el el en el el el el el el el el el el el el el el el el el el el el el
Eurovision 1974, MelodieFestivalen 1973, MelodieFestivalen 1974
Mamma Mia! The Musical 1999
Mamma Mia! The Movie 2008
Mamma Mia! Here We Go Again 2018
Οι ABBA έχουν πουλήσει πάνω από 381 εκατομμύρια άλμπουμ και σίνγκλ σε όλο τον κόσμο,[2] επίδοση που τους καθιστά από τους πρώτους σε πωλήσεις μουσικούς όλων των εποχών, το δεύτερο σε πωλήσεις συγκρότημα όλων των εποχών και το πλέον επιτυχημένο στην ιστορία σουηδικό μουσικό καλλιτεχνικό σχήμα. Ήταν το πρώτο συγκρότημα από μία μη αγγλόφωνη χώρα που απόλαυσε διαρκή επιτυχία στους καταλόγους επιτυχιών αγγλόφωνων χωρών, συμπεριλαμβανομένων του Ηνωμένου Βασιλείου, της Ιρλανδίας, των ΗΠΑ, του Καναδά, της Αυστραλίας, της Νέας Ζηλανδίας και της Νότιας Αφρικής. Το συγκρότημα είχε σημαντική επιτυχία και σε αγορές της Λατινικής Αμερικής, ενώ ηχογράφησε μια συλλογή από γνωστά τραγούδια τους στα ισπανικά.
Το συγκρότημα διαλύθηκε στα τέλη του 1982 και μεταγενέστερα ο Μπένι και ο Μπιόρν γνώρισαν μεγάλη επιτυχία γράφοντας μουσική για το θέατρο, ενώ η Άνι-Φρίντ και η Ανιέτα ακολούθησαν σόλο καριέρα με ανάμικτη επιτυχία. Η δημοτικότητα της μουσικής των ΑΒΒΑ είχε μειωθεί μέχρι που αρκετές ταινίες, όπως Ο γάμος της Muriel και το The Adventures of Priscilla, Queen of the Desert αναβίωσαν το ενδιαφέρον για το συγκρότημα. Το 1999, η μουσική των ΑΒΒΑ προσαρμόστηκε στο επιτυχημένο μιούζικαλ Mamma Mia! που περιόδευσε σε όλο τον κόσμο. Η ομώνυμη ταινία που κυκλοφόρησε το 2008 ήρθε πρώτη σε εισπράξεις στο Ηνωμένο Βασίλειο εκείνη τη χρονιά. Το συγκρότημα εισήχθηκε στο Rock and Roll Hall of Fame στις 15 Μαρτίου του 2010.[3]
Το συγκρότημα τιμήθηκε στην 50η επέτειο του διαγωνισμού τραγουδιού της Eurovision το 2005, όταν η επιτυχία του "Waterloo" επιλέχθηκε ως το καλύτερο τραγούδι στην ιστορία του διαγωνισμού.[4]
Στις 2 Σεπτεμβρίου 2021, οι ABBA επέστρεψαν στο μονοπάτι της μουσικής με την παρουσίαση δύο νέων τραγουδιών, του I Still Have Faith In You, και του Don't Shut Me Down, και την ανακοίνωση ενός νέου Album με το όνομα Voyage το οποίο θα έβγαινε σε κυκλοφορία στις 5 Νοεμβρίου 2021. Ανακοίνωσαν επίσης νέα περιοδεία η οποία θα ξεκινήσει στο Λονδίνο τον Μάϊο του 2022 και στην οποία θα εμφανίζονται οι ίδιοι με την μορφή ολογραμμάτων τα οποία θα τους παρουσιάζουν όπως ακριβώς ήταν στις ένδοξες μέρες του 1978.[5][6]
Στις 22 Οκτωβρίου του ίδιου έτους τέθηκε σε κυκλοφορία ένα ακόμα τραγούδι υπό την μορφή single, το οποίο μαζί με τα δυο προαναφερθέντα αποτελούν τμήμα του νέου Album με τίτλο Just A Notion.[7]
Στις 5 Νοεμβρίου τέθηκε σε κυκλοφορία το νέο Album του συγκροτήματος με τίτλο Voyage, περιλαμβάνοντας 10 νέα κομμάτια υπό ψηφιακή μορφή, σε μορφή CD, LP και κασέτας.[8]
↑ «ΑΒΒΑ Biography 2012» (στα Αγγλικά). Abba The Official Site. Αρχειοθετήθηκε από το πρωτότυπο στις 30 Ιουνίου 2013. Ανακτήθηκε στις 22 Απριλίου 2014.
↑ Duval Smith, Alex. «Abba set for reunion as Agnetha admits, 'I have a dream'» (στα Αγγλικά). The Guardian. http://www.theguardian.com/music/2011/jan/02/abba-reunion-agnetha.
↑ [ABBA makes Rock and Roll Hall of Fame «ABBA makes Rock and Roll Hall of Fame»] Check |url= value (βοήθεια) (στα Αγγλικά). Latimes.com. 16 Δεκεμβρίου 2009.
↑ «Abba win 'Eurovision 50th' vote» (στα Αγγλικά). Bbc.co.uk.
↑ «Abba delight fans with new 10-song album and virtual concert» (στα αγγλικά). BBC News. 2021-09-02. https://www.bbc.com/news/entertainment-arts-58423452. Ανακτήθηκε στις 2022-02-13.
↑ «Abba reunite for Voyage, first new album in 40 years». the Guardian (στα Αγγλικά). 2 Σεπτεμβρίου 2021. Ανακτήθηκε στις 13 Φεβρουαρίου 2022.
↑ «ABBA's new song Just A Notion is out now». www.officialcharts.com (στα Αγγλικά). Ανακτήθηκε στις 13 Φεβρουαρίου 2022.
↑ «ABBA: Το νέο άλμπουμ «Voyage» κυκλοφορεί». 5 Νοεμβρίου 2021. Ανακτήθηκε στις 13 Φεβρουαρίου 2022.